Jamie Lynn Gray (født "Jamie Lynn Beyerle" 26. mai 1984 i Lebanon County, Pennsylvania) er en amerikansk rifleskytter, og representerer USA og Palmyra Sportsman Club. I Sommer-OL 2008 i Beijing kom hun til finalen både i 10 m luftrifle og 50 m rifle, endte henholdsvis på 4.- og 5.-plass. Gray har vunnet flere verdenscupstevner og i 2010 vant hun verdenscupfinalen i 50 m rifle. Hun deltok under Sommer-OL 2012 i London både i 10 meter rifle der hun ble nummer 5 og i 50 m rifle der hun tok sin første olympiske gullmedalje der hun satte olympisk rekord både i kvalifiseringen og i finalen.